
23-TA-2144: Noteikumu projekts (Jauns)
Valsts un Eiropas Savienības atbalsta piešķiršanas kārtība pasākumā "Galīga zvejas darbību pārtraukšana" 2021.–2027. gada plānošanas periodā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
7. Publisko finansējumu apakšpasākumā piešķir ne vairāk kā par deviņu zvejas kuģu sadalīšanu, ja to kopējā dzinēju jauda nepārsniedz 3500 kW vai zvejas kuģa bruto tilpība – 1500 GT un tas atbilst zvejas flotes segmentam VL2440 saskaņā ar Latvijas zvejas flotes ziņojumu, kas sagatavots atbilstoši regulas Nr. 1380/2013 22. pantam.
	Iebildums (TM - 02.11.2023.)
Lūdzam skaidrot un pamatot, kāpēc noteikumu projekta 7. punktā minētajā apakšpasākumā publisko finansējumu piešķir ne vairāk kā par deviņu zvejas kuģu sadalīšanu (pamatot noteikto kuģu skaita ierobežojumu). 
Piedāvātā redakcija
-
	Ņemts vērā
Konkrēts kuģu skaita ierobežojums izriet no Latvijas zvejas flotes ziņojuma par 2022.gadu (https://www.zm.gov.lv/lv/media/11652/download?attachment), kur ir noteikts konkrētā zvejas flotes segmenta VL2440 no zvejas flotes izņemamo kuģu skaits, zvejas kuģu bruto tilpība un zvejas kuģu kW.
Un lai nerastos situācija, ka no zvejas flotes izņemto kuģu skaits pārsniegtu Latvijas zvejas flotes ziņojumā norādīto, jo saskaņā ar Regulas 2021/1139 20.panta 2.punkta "d" apakšpunktu jānodrošina, ka līdzvērtīga zvejas kapacitāte ir neatgriezeniski izslēgta no Savienības zvejas flotes reģistra un zvejas licences un zvejas atļaujas ir galīgi anulētas saskaņā ar Regulas (ES) Nr. 1380/2013 22. panta 5. un 6. punktu. Līdz ar to noteikumu projekts nosaka maksimāli iespējamo uz atbalsta pretendējošo zvejas kuģu skaitu tieši pamatojoties uz Latvijas zvejas flotes ziņojumu. 
	8. Publisko finansējumu apakšpasākumā piešķir ne vairāk kā par deviņu zvejas kuģu sadalīšanu, ja to kopējā dzinēju jauda nepārsniedz 3500 kW vai zvejas kuģa bruto tilpība – 1500 GT un tas atbilst zvejas flotes segmentam VL2440 saskaņā ar Latvijas zvejas flotes ziņojumu, kas sagatavots atbilstoši regulas Nr. 1380/2013 22. pantam.

	2.
	Noteikumu projekts
8.1. zvejas kuģis vismaz 24 mēnešus pirms projekta iesnieguma iesniegšanas ir reģistrēts Latvijas Kuģu reģistrā uz viena un tā paša īpašnieka vārda un ir iekļauts Zemkopības ministrijas zvejas kuģu sarakstā;
	Iebildums (TM - 02.11.2023.)
Lūdzam skaidrot un pamatot noteikumu projekta 8.1. apakšpunktā noteikto ierobežojumu, t.i., nosacījumu, ka zvejas kuģim vismaz 24 mēnešus pirms projekta iesnieguma iesniegšanas ir jābūt reģistrētam Latvijas Kuģu reģistrā uz viena un tā paša īpašnieka vārda.
Piedāvātā redakcija
-
	Ņemts vērā
Regulas 2021/139 20.panta 2.punkta "c" apakšpunkts nosaka, ka zvejas kuģis ir reģistrēts kā aktīvs kuģis un pēdējo divu kalendāro gadu laikā pirms atbalsta pieteikuma iesniegšanas dienas tas ir veicis zvejas darbības jūrā vismaz 90 dienas gadā. Ņemot vērā zvejas darbību specifiku un zvejas kuģu reģistrācijas termiņus, noteikts, ka zvejas kuģim ir jābūt uz viena un tā paša īpašnieka vārda pēdējos 24 mēnešus, lai izslēgtu mākslīgu atbalsta saņemšanas nosacījumu un projektu atlases kritēriju pielāgošanu, ņemot vērā, ka, piemēram, ir noteikts, ka projektu atlasē kritērijos 50 punktus var saņemt atbalsta pretendents (zvejas kuģa īpašnieks), kam īpašumā ir tikai viens zvejas kuģis.
	9.1. zvejas kuģis vismaz 24 mēnešus pirms projekta iesnieguma iesniegšanas ir reģistrēts Latvijas Kuģu reģistrā uz viena un tā paša īpašnieka vārda un ir iekļauts Zemkopības ministrijas zvejas kuģu sarakstā;

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 01.11.2023.)
Lūdzam precizēt anotācijas 3.sadaļas 1.-5.punktos norādīto ietekmi uz budžetu, lai tā nav pretrunā anotācijas 3.sadaļas 6.punktā norādītajai informācijai, ka kopējais pieejamais finansējums paredzēts 3 000 000 euro apmērā, ko plānots sadalīt trijiem uz atbalstu attiecināmajiem gadiem – 2024., 2025. un 2026. gadam. Vienlaikus ņemot vērā iepriekšminēto, lūdzam izvērtēt nepieciešamību precizēt anotācijas 3.sadaļas 6.punktā norādīto, ka atbalsts pasākumā "Galīga zvejas darbību pārtraukšana" plānots līdz 2029. gadam.
Piedāvātā redakcija
-
	Ņemts vērā
Precizēta anotācijas 3.sadaļa.
	3. Tiesību akta projekta ietekme uz valsts budžetu un pašvaldību budžetiem

	4.
	Noteikumu projekts
2. Pasākuma mērķis ir Latvijas zvejas flotes sabalansēšana, nodrošinot līdzsvaru starp zvejas flotes segmentu kapacitāti un tiem pieejamiem zivju resursiem, kā arī atbalsta sniegšana zvejniekiem (apkalpes locekļiem), kas zvejas flotes sabalansēšanas dēļ zaudē darbu zvejniecībā, un regulas 2021/1139 14. panta 1. punkta "c" apakšpunktā paredzētā konkrētā mērķa sasniegšanas veicināšana.
	Priekšlikums (TM - 02.11.2023.)
Lūdzam visā noteikumu projektā izvērtēt pieturzīmes iekavas lietojumu. Iekavu lietošana var padarīt tiesību normu neskaidru un apgrūtināt tās viennozīmīgu uztveri. Norādām, ka iekavās ietvertais teksts var ne tikai padarīt tiesību aktu neskaidru, bet var arī sašaurināt vai paplašināt normas tvērumu
Piedāvātā redakcija
-
	Ņemts vērā
Precizēts noteikumu projekts.
	2. Pasākuma mērķis ir Latvijas zvejas flotes sabalansēšana, nodrošinot līdzsvaru starp zvejas flotes segmenta kapacitāti un tam pieejamiem zivju resursiem, kā arī atbalsta sniegšana zvejniekiem, kas zvejas flotes sabalansēšanas dēļ zaudē darbu zvejniecībā, un regulas 2021/1139 14. panta 1. punkta "c" apakšpunktā paredzētā konkrētā mērķa sasniegšanas veicināšana.



